对食
居为腐儒愁素飧，闲日思饮思茹荤。朝将染指谁氏鼎，暮拟猎酒何人门。比来郇厨得缘入，腥膻苦压肠胃昏。偶忆吴酸故乡昧，不觉涎流满襟袂。醋芹堆盘一寸长，咸蒌积瓮半年计。将来可洗肥羜肠，无奈邮筒远难致。一生食籍知几何，欲问司籍防遭诃。鸡猪鱼蒜逢便吃，鼹鼠那得乾黄河。
主题：思乡
情感：想家